stanford-oval/wikipedia huggingface dataset:
ท่าเตียน (ภาพยนตร์)

สำหรับท่าเรือแม่น้ำเจ้าพระยา ดูที่ ท่าเตียน
| ท่าเตียน |
| --- | --- |

กำกับ: สมโพธิ แสงเดือนฉาย
อำนวยการสร้าง: สมโพธิ แสงเดือนฉาย
นักแสดงนำ: สมบัติ เมทะนี   สุภัค ลิขิตกุล   สุคนธ์ คิ้วเหลี่ยม   สมพงษ์ พงษ์มิตร   เทพ ทรัพย์พอกพูน  ปริม ประภาพร  เทพ เทียนชัย  ศรี สุริยา  ชื้นแฉะ  สีเผือก
ผู้จัดจำหน่าย: ไชโยภาพยนตร์
วันฉาย: 9 มีนาคม พ.ศ. 2516
ประเทศ: ประเทศไทย
ภาษา: ภาษาไทย
ทุนสร้าง: 2 แสนบาท
ทำเงิน: 1.4 ล้านบาท
ข้อมูลจากฐานข้อมูลภาพยนตร์ไทย
ท่าเตียน เป็นภาพยนตร์ไทย 35 มม. ที่ออกฉายเมื่อวันที่ 9 มีนาคม พ.ศ. 2516 ของไชโยภาพยนตร์ อำนวยการสร้างและกำกับโดย  นำแสดงโดยสมบัติ เมทะนี, สุภัค ลิขิตกุล, สุคนธ์ คิ้วเหลี่ยม, สมพงษ์ พงษ์มิตร, เทพ ทรัพย์พอกพูน และปริม ประภาพร
เรื่องย่อ

นางพญานาค และพฤกษาเทวา ต่างมีความสัมพันธ์กันและได้ทิ้งไข่ไว้หน้าถ้ำแห่งหนึ่งในเมืองมนุษย์ จนเมื่อไข่ฝักออกมา ได้กำเนิดเป็นบุตรสาว ชบา (สุภัค ลิขิตกุล) ที่มีพลังเวทมนตร์สามารถดลบันดาลทุกสิ่งอย่างดังที่ใจต้องการ แต่เธอเกิดมาด้วยความโดดเดี่ยว จึงไม่สามารถแสดงรูปร่างที่แท้จริงได้ จึงต้องปลอมตัวไปเป็นคางคก และไปขออาศัยอยู่กับชายชราที่กระท่อมปลายไร่ จนวันหนึ่งชายหนุ่มชื่อ นเรนทร์ จากกรุงเทพฯ เข้ามาทำวิทยานิพนธ์ในป่าและได้ถูกชายชรานำมารักษาที่บ้าน ก็ทำให้ทั้งคู่หลงรักกัน จึงเป็นเหตุให้นเรนทร์พาชบาเข้ามาอยู่กรุงเทพฯ ด้วยกัน โดยความยินยอมของชายชรา
เมื่อนเรนทร์พาชบาไปเที่ยววัดแจ้ง นเรนทร์ได้ไปเจอกับพระพุทธรูปรูปถูกทิ้งไว้ ที่มารศาสนาพยายามจะขโมยพระพุทธรูปออกไปแต่มียักษ์วัดแจ้งคอยคุ้มครองสิ่งของล่ำค่าในวัดอยู่ นเรนทร์จึงอาสานำพระพุทธรูปกลับเข้าไปในวัดตามเดิม โดยทิ้งชบารออยู่ข้างนอก หากแต่ชบาเกิดความคิดพิเรนทร์ อยากชวนยักษ์วัดแจ้งไปเที่ยวในฝั่งพระนครด้วย เพราะเห็นใจที่เจ้ายักษ์ต้องยืนเฝ้าวัดมาหลายร้อยปี จึงเสกให้ยักษ์ตัวหดเล็กเท่ามนุษย์และมีชีวิตอีกครั้ง ก็เกิดคิดอยากเจอเจ้ายักษ์จีน ที่วัดโพธิ์ ชบาก็เสกให้ยักษ์วัดโพธิ์มีชีวิตขึ้นมาเช่นเดียวกัน ทั้ง 3 ต่างเที่ยวในที่ต่าง ๆ ในกรุงเทพอย่างอิ่มหนำ  ยักษ์วัดแจ้งต้องการยืดเส้นยืดสายจึงขอเงินจากยักษ์วัดโพธิ์ไปเที่ยวบีบ ๆ นวด ๆ กับสาว ๆ ที่เมื่อร่ายจากการทำหน้าที่เป็นผู้ดูแลรักษาวัดมายาวนาน แต่ยักษ์วัดโพธิ์กลับปฏิเสธ เพราะเมื่อคราวก่อนก็ยังไม่ได้เงินใช้คืน ยักษ์วัดแจ้งโมโหจึงเกิดวางมวยขึ้นมา ทั้งสองกลับร่างเป็นร่างยักษ์ตามเดิม ห่ำหั่นจนบ้านเมืองพังพินาศ ส่วนชบาเกิดเสื่อมอำนาจที่จะทำให้ทั้งสองกลับคืนสภาพ แต่แล้วชีปะขาวที่บำเพ็ญศีลมาเป็นเวลานาน จึงต้องเข้ามาช่วยปราบยักษ์ทั้งสองให้กลับมาทำหน้าที่เฝ้าวัดเหมือนเดิม ซึ่ง บริเวณที่ถูกทำลายอย่างราบคาบนั้นจึงเรียกว่า ท่าเตียน ในเวลาต่อมา
เบื้องหลังและการเข้าฉาย

ท่าเตียน เป็นภาพยนตร์ในแนวแฟนตาซี, สัตว์ประหลาด และตลก จากการกำกับและอำนวยการสร้างของบริษัทไชโยภาพยนตร์ ของสมโพธิ แสงเดือนฉาย นับเป็นผลงานการสร้างภาพยนตร์และกำกับเรื่องแรกของของสมโพธิด้วย โดยผู้ออกทุนสร้างคือ โรงภาพยนตร์เฉลิมกรุง ของสำนักงานทรัพย์สินส่วนพระมหากษัตริย์ นับเป็นผลงานเรื่องที่ 2 หลังจากเรื่องแรก คือ พันท้ายนรสิงห์ ในปี พ.ศ. 2493 เมื่ออกฉายแล้วประสบความสำเร็จอย่างมาก เป็นภาพยนตร์ที่ทำรายได้ 1.4 ล้านบาท (เฉพาะในกรุงเทพฯ ด้วยเวลาเพียง 2 สัปดาห์ ต่างจังหวัดอีกประมาณ 3 ล้านบาท)  ด้วยเนื้อหาที่สนุก และใช้เทคนิคการสร้างภาพยนตร์สมัยใหม่ในยุคนั้น เช่น การใช้ฉากจำลอง, การซ้อนภาพ หรือการใช้มุมกล้องแบบใหม่ โดยเพลงประกอบที่ชื่อเดียวกับภาพยนตร์ได้รับความนิยมอย่างมาก ประพันธ์โดย  สนิท ศ. และขับร้องโดย มีศักดิ์ นาครัตน์
บทภาพยนตร์มีโครงเรื่องจากตำนานที่มาของชื่อ ท่าเตียน ท่าเรือริมแม่น้ำเจ้าพระยา ฝั่งพระนคร เกี่ยวกับยักษ์วัดแจ้ง ฝั่งธนบุรี ยกพวกมาตีกับยักษ์วัดโพธิ์ ที่ฝั่งพระนคร ไม่ทราบผลแพ้ชนะ แต่บริเวณสถานที่พังพินาศไปหมด จนพื้นที่นั้นถูกเรียกว่า ท่าเตียน
ที่มาของภาพยนตร์ เมื่อสมโพธิยังศึกษาการสร้างภาพยนตร์อยู่ที่ประเทศญี่ปุ่น และได้มีส่วนในกองถ่ายภาพยนตร์ชุดก็อตซิลลาและซีรส์อุลตร้าแมน ก็เกิดความคิดที่จะสร้างภาพยนตร์เกี่ยวกับยักษ์หรือสัตว์ประหลาดของไทยบ้าง เนื่องจากในญี่ปุ่นขณะนั้นมีภาพยนตร์ในแนวเดียวกันนี้ออกฉาย และประสบความสำเร็จอย่างมาก คือ Daimajin ในปี พ.ศ. 2509
ฟูจิอิเดระ

วัดฟูจิอิ-เดระ ที่มีการนำมาตั้งชื่อนคร
ฟูจิอิเดระ (ญี่ปุ่น: 藤井寺市; โรมาจิ: Fujiidera-shi) เป็นนครในจังหวัดโอซากะ ประเทศญี่ปุ่น ข้อมูลเมื่อ 31 มกราคม ค.ศ.  2022 (2022 -01-31) นครนี้มีประชากรประมาณ 63,446 คนใน 29501 ครัวเรือน และมีความหนาแน่นประชากรที่ 7100 คนต่อตารางกิโลเมตร นครนี้มีพื้นที่ทั้งหมด 8.89 ตารางกิโลเมตร (3.43 ตารางไมล์)
ภูมิศาสตร์

ฟูจิอิเดระตั้งอยู่บริเวณตะวันออกเฉียงใต้ของที่ราบโอซากะ ตรงบริเวณที่แม่น้ำยามาโตะกับอิชิกาวะไหลบรรจบกัน พื้นที่นครเกือบราบเรียบและบริเวณแม่น้ำมีคันดินสูงป้อนกันพื้นที่ลุ่มต่ำจากน้ำท่วม
ภูมิศาสตร์ > เทศบาลโดยรอบ

จังหวัดโอซากะ
ฮาบิกิโนะ
คาชิวาระ
มัตสึบาระ
ยาโอะ
ประชากร

จากข้อมูลสไมะโนญี่ปุ่น ประชากรในฟูจิอิเดระเพิ่มขึ้นอย่างรวดเร็วในคริสต์ทศวรรษ 1960 ถึง 1970 จากนั้นขึ้นช้าลงจนถึง ค.ศ. 2000
| ปี | ประชากร | ±% |
| --- | --- | --- |
|  1920  | 8,053 | —     |
|  1930  | 10,413 | +29.3% |
|  1940  | 13,116 | +26.0% |
|  1950  | 17,911 | +36.6% |
|  1960  | 26,509 | +48.0% |
|  1970  | 50,414 | +90.2% |
|  1980  | 63,726 | +26.4% |
|  1990  | 65,922 | +3.4% |
|  2000  | 66,806 | +1.3% |
|  2010  | 66,174 | −0.9% |
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Fujiidera, Osaka
เว็บไซต์ทางการของนครฟูจิอิเดรั เก็บถาวร 2007-04-16 ที่ เวย์แบ็กแมชชีน (ในภาษาญี่ปุ่น)
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  ญี่ปุ่น  เช็กเกีย 
ภูมิศาสตร์:  มิวสิกเบรนซ์ พื้นที่
การขายตรง

การขายตรง หมายถึง การทำตลาดสินค้าหรือบริการในลักษณะของการนำเสนอขายต่อผู้บริโภคโดยตรง ณ ที่อยู่อาศัยหรือสถานที่ทำงานของผู้บริโภคหรือของผู้อื่น หรือสถานที่อื่นที่มิใช่สถานที่ประกอบการค้าเป็นปกติธุระ โดยผ่านตัวแทนขายตรงหรือผู้จำหน่ายอิสระชั้นเดียวหรือหลายชั้น แต่ไม่รวมถึงนิติกรรมตามที่กำหนดในกฎกระทรวง
การขายตรงแบบชั้นเดียว

คือการที่มีตัวแทนจำหน่ายแค่คนเดียว ทำการเดินขายสินค้าตามสถานที่ต่างๆ ไม่เหมือนหลายชั้นที่เราแนะนำมาสมัครต่อเราและเป็นเครือข่ายของเรา อ่านเพิ่มเติมได้ใน การขายตรงแบบหลายชั้น
การขายตรงแบบหลายชั้น หรือ ธุรกิจเครือข่าย

การขายตรงแบบหลายชั้น (Multi- Level Marketing หรือ MLM) หรือ ธุรกิจเครือข่าย (Network Marketing) เป็นการตลาดต่อๆกันเป็นเครือข่ายหลายชั้น ผู้ขายเป็นนักขายอิสระ ไม่ใช่ลูกจ้างของบริษัท เรียกว่าเป็น นักธุรกิจอิสระ นักธุรกิจเครือข่าย สมาชิก หรือ ทีมเมมเบอร์ มีหลายแบบขึ้นอยู่กับแผนการตลาดได้แก่ แบบไบนารี่ แบบยูนิเลเวล แบบไตรเซ็บ แบบเมตริกซ์ แบบดูอัลลีเนียร์ และแบบผสม โดยนักธุรกิจเครือข่าย สามารถสร้างรายได้จากการทำงาน 3 วิธีรวมกัน คือ
รายได้เริ่มต้น ผลกำไรจากการขายปลีก ซึ่งเป็นผลต่างระหว่างต้นทุนสินค้าที่ซื้อมาจากบริษัทกับราคาขายปลีกที่ได้ขายสินค้าหรือบริการให้กับผู้บริโภค
รายได้สร้างทีม คอมมิชชั่นหรือส่วนลดตามระดับยอดขายของสินค้าหรือบริการที่มีการสั่งซื้อ (เพื่อบริโภคหรือเพื่อขายให้กับผู้ขายคนอื่นต่อๆไป) จากผู้ขายที่ได้ชักชวนเข้ามาสมัครร่วมธุรกิจในทีมขาย หรือที่เรียกว่า "สปอนเซอร์" ในระดับเป็นชั้นต่อๆไป
รายได้ผู้นำ คอมมิสชัน หรือส่วนลด ผู้นำ เช่นเปอร์เซนต์จากยอดขายกลุ่ม รางวัลเงินสดจ่ายครั้งเดียว กองทุนต่าง ๆ เช่นกองทุนท่องเที่ยว หรือกองทุนรถยนต์ เป็นต้น
จะเห็นได้ว่า หลักการของระบบการตลาดหลายชั้นคือ การที่นักธุรกิจเครือข่ายได้รับผลตอบแทนทั้งจาก รายได้เริ่มต้นที่ตนเองขายปลีก และผลตอบแทนจากการขายซึ่งเกิดขึ้นเมื่อนักขายในกลุ่มของตนชวนมาร่วมกันขาย จนมียอดขายรวมเป็นก้อนใหญ่ จากปัจจัยดังกล่าวทำให้เกิดโอกาสในการสร้างรายได้อย่างต่อเนื่องและไม่มีขีดจำกัด ซึ่งเกิดจากการสปอนเซอร์หรือชักชวนผู้อื่นมาเข้าร่วมธุรกิจอันทำให้ระบบการตลาดหลายชั้นเป็นระบบที่มีศักยภาพสูงสุดในการขายตรงปัจจุบัน
อูด้ง หนึ่งความหวังกับพลังปาฏิหาริย์

อูด้ง หนึ่งความหวังกับพลังปาฏิหาริย์ เป็นภาพยนตร์ญี่ปุ่นที่เล่าถึงโคสุเกะชายหนุ่มวัย 31 ปี ที่เกิดเบื่อบ้านเกิดขึ้นมาเขาจึงออกเดินทางไปยังนิวยอร์กด้วยความฝันอันยิ่งใหญ่ 6 ปีต่อมา โคสุเกะในวัย 37 ปี ได้กระเสือกกระสนกลับบ้านมาพร้อมความพ่ายแพ้และหนี้สินแต่คนในครอบครัวและในหมู่บ้านยังต้อนรับเขาเหมือนเดิมและยังได้ทำอูด้งขึ้นมา 1 ชาม และอูด้งชามนี้ทำให้ชีวิตของเขาเปลี่ยนไปตลอดกาล
กระมล ทองธรรมชาติ

| ศาสตราจารย์กระมล ทองธรรมชาติม> ป.ช., ม.ว.ม., ต.ภ. |
| --- | --- |

ประธานศาลรัฐธรรมนูญ
ดำรงตำแหน่ง 28 มีนาคม พ.ศ. 2546 – 6 พฤษภาคม พ.ศ. 2548
ก่อนหน้า: อิสสระ นิติทัณฑ์ประภาศ
ถัดไป: อุระ หวังอ้อมกลาง
รัฐมนตรีประจำสำนักนายกรัฐมนตรี
ดำรงตำแหน่ง 7 พฤษภาคม พ.ศ. 2526 – 5 สิงหาคม พ.ศ. 2529
นายกรัฐมนตรี: พลเอก เปรม ติณสูลานนท์
 
ข้อมูลส่วนบุคคล
เกิด: 7 พฤษภาคม พ.ศ. 2478
เสียชีวิต: 20 มกราคม พ.ศ. 2560 (81 ปี)

ศาสตราจารย์ กระมล ทองธรรมชาติ (7 พฤษภาคม พ.ศ. 2478 – 20 มกราคม พ.ศ. 2560) อดีตประธานศาลรัฐธรรมนูญ อดีตสมาชิกสภาร่างรัฐธรรมนูญ พ.ศ. 2539 และอดีตรัฐมนตรีประจำสำนักนายกรัฐมนตรี เกิดเมื่อวันที่ 7 พฤษภาคม พ.ศ. 2478 เป็นตุลาการศาลรัฐธรรมนูญแต่งตั้งจากตุลาการศาลปกครองสูงสุด
การศึกษา

ศ.กระมล ทองธรรมชาติ หรือที่รู้จักกันในนาม ศ.ดร.กระมล ทองธรรมชาติ เกิดเมื่อวันที่ 7 พฤษภาคม พ.ศ. 2478 สำเร็จการศึกษาชั้นมัธยมศึกษา จากโรงเรียนสวนกุหลาบวิทยาลัย ระดับปริญญาตรีจากคณะรัฐศาสตร์ จุฬาลงกรณ์มหาวิทยาลัย และคณะนิติศาสตร์ มหาวิทยาลัยธรรมศาสตร์ ระดับปริญญาโท M.A. (Government) Oberlin, Ohio สหรัฐอเมริกา และปริญญาเอก Ph.D (Government & Foreign Affairs) มหาวิทยาลัยเวอร์จิเนีย สหรัฐอเมริกา เคยผ่านการศึกษาอบรมจากวิทยาลัยป้องกันราชอาณาจักร รุ่นที่ 25
การทำงาน > งานวิชาการ

กระมล ทองธรรมชาติ เริ่มรับราชการเป็นอาจารย์ประจำคณะรัฐศาสตร์ จุฬาลงกรณ์มหาวิทยาลัย และได้ดำรงตำแหน่งคณบดีคณะรัฐศาสตร์ จุฬาลงกรณ์มหาวิทยาลัย 2 สมัย ในระหว่างปี พ.ศ. 2517 ถึง พ.ศ. 2525 และในปี พ.ศ. 2529 ถึงปี พ.ศ. 2533 และเป็นประธานคณะกรรมการวิจัยแห่งชาติ สาขารัฐศาสตร์และรัฐประศาสนศาสตร์ ในระหว่างปี พ.ศ. 2532 ถึงปี พ.ศ. 2543
การทำงาน > งานการเมือง

กระมล ทองธรรมชาติ ได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 ต่อมาในปี พ.ศ. 2526 ได้รับแต่งตั้งเป็นรัฐมนตรีประจำสำนักนายกรัฐมนตรี ในรัฐบาลพลเอก เปรม ติณสูลานนท์ ต่อมาในปี พ.ศ. 2539 ได้รับแต่งตั้งเป็นรองประธานสภาร่างรัฐธรรมนูญ (สสร.) ทำหน้าที่ร่างรัฐธรรมนูญแห่งราชอาณาจักรไทย พุทธศักราช 2540
การทำงาน > งานอื่น ๆ

ในปี พ.ศ. 2543 ได้รับแต่งตั้งเป็นตุลาการศาลปกครองสูงสุด และเป็นตุลาการศาลรัฐธรรมนูญ ในปีเดียวกัน (29 กันยายน พ.ศ. 2543 - 7 พฤษภาคม พ.ศ. 2548) และเป็นประธานศาลรัฐธรรมนูญ  ในเวลาต่อมา กระทั่งในปี พ.ศ. 2549 เขาได้รับตำแหน่งประธานคณะกรรมการสิทธิเสรีภาพและยุติธรรม (กสย.) (16 มกราคม พ.ศ. 2549 - พ.ศ. 2560)
ถึงแก่อนิจกรรม

ถึงแก่อนิจกรรมในวันที่ 20 มกราคม พ.ศ. 2560 มีพิธีพระราชทานเพลิงศพ ในวันที่ 26 มีนาคม พ.ศ. 2560 ณ วัดมกุฏกษัตริยารามราชวรวิหาร
เครื่องราชอิสริยาภรณ์

พ.ศ. 2527 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2526 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2540 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)
พ.ศ. 2525 –  เหรียญจักรพรรดิมาลา (ร.จ.พ.)
โบอา งูยักษ์

| โบอา งูยักษ์ |
| --- | --- |
กำกับ: ชนินทร เมืองสุวรรณ
เขียนบท: มานพ อุดมเดช
นักแสดงนำ: นพพันธ์ บุญใหญ่ สิทธา เลิศศรีมงคล พิมพ์พรรณ ชลายนคุปต์ กีรติกร รัตน์กุลธร ต้องรัก อัศวรัตน ภูพาน คัญทัพ ไอศิกา ตั้งศิริชานนท์ กีรติ ศิวะเกื้อ ชัยพฤกษ์ พฤกษติกุล
ตัดต่อ: มานพ อุดมเดช
ผู้จัดจำหน่าย: สหมงคลฟิล์ม
วันฉาย: 27 เมษายน พ.ศ. 2549
ความยาว: 110 นาที
ภาษา: ไทย
ข้อมูลจากสยามโซน
ภาพยนตร์ไทยเรื่องโบอา งูยักษ์ออกฉายเมื่อ 27 เมษายน พ.ศ. 2549 กำกับโดย ชนินทร เมืองสุวรรณ
เรื่องย่อ

ท่ามกลางธรรมชาติแห่งขุนเขาและพงไพร มีบางอย่างเร้นกายภายใต้ป่าลึกนั้นอย่างเงียบ ๆ... พนา ชายหนุ่มที่รักการถ่ายภาพเป็นชีวิตจิตใจ เขาชอบเดินทางไปท่องเที่ยวตามที่ต่าง ๆ เพื่อเก็บภาพความสวยงามไว้เป็นที่ระลึก วันหนึ่งพนาได้ไปท่องเที่ยวในป่าแห่งหนึ่งแถวเขตชายแดน ขณะที่เพลิดเพลินกับการเก็บภาพธรรมชาติที่สวยงามอยู่นั้น โดยไม่ทันตั้งตัว เขาโดนบางอย่างลากไปกินอย่างน่าสยดสยอง กลุ่มเพื่อนสนิทของพนาที่คณะวิศวกรรมศาสตร์ มหาวิทยาลัยแห่งหนึ่ง คือ คิน โก้ เสิด ก๋อย สีดา และ แพร แฟนสาวของพนา ทราบข่าวที่พนาหายไปอย่างลึกลับ จึงตัดสินใจที่จะเข้าไปตามหาพนาด้วยตัวของพวกเขาเองในป่า โดยการโดยสารไปกับบอลลูน ด้วยเหตุผลที่ว่าจะได้เห็นวิวด้านล่างของป่าอย่างชัดเจน แต่แล้วพวกเขาก็ต้องมาผจญกับลมพายุฝนรุนแรง จนทำให้บอลลูนตกกลางป่าลึกแห่งหนึ่ง ในค่ำคืนที่ฝนตกกระหน่ำ ทั้งหมดมาหลบฝนที่ใต้รูปปั้นแกะสลักพญานาค ทุกคนประหลาดใจจึงเดินขึ้นไปตามทางบันไดหินจนพบปากถ้ำ ทั้งหมดตัดสินใจเข้าพักแรมในถ้ำลับกลางป่าแห่งนั้น โดยหารู้ไม่ว่า พวกเขาได้ย่างกรายเข้าสู่อันตรายที่ยากจะต้านทานได้ ...บางสิ่งกำลังเลื้อยออกจากการแฝงกายภายในถ้ำ เพื่อรับการมาเยือนของแขกผู้ไม่ได้รับเชิญโดยเฉพาะ... งูยักษ์ ที่อาศัยอยู่ในถ้ำลับนั้น ไม่รีรอที่จะออกมาต้อนรับเหล่าหนุ่มสาวกลุ่มนี้ด้วยการกลืนกินพวกเขาทีละคน ๆ ไม่ต่างจากเหยื่ออันโอชะ ผู้รอดตายจากคมเขี้ยวงูยักษ์ของค่ำคืนสยองนั้น จำเป็นต้องกระเสือกกระสนหาทางออกและวิธีทำลายงูยักษ์นั้น ก่อนที่มันจะคืบคลานเข้าใกล้พวกเขาอีกครั้งหนึ่ง แต่เมื่อสุดทางหนี พวกเขาจึงต้องเผชิญหน้าสู้กับมันแบบตาต่อตา ฟันต่อฟัน นี่ดูเหมือนจะเป็นทางเดียวเท่านั้น ที่จะทำให้พวกเขา...รอดชีวิต
นักแสดง

พิมพ์พรรณ ชลายนคุปต์ แสดงเป็น ณัฐชา
สิทธา เลิศศรีมงคล แสดงเป็น เสิด
นพพันธ์ บุญใหญ่ แสดงเป็น คิน
ต้องรัก อัศวรัตน แสดงเป็น สีดา
กีรติกร รัตน์กุลธร แสดงเป็น แพร
ดูเพิ่ม

ข้อมูลหนังเรื่องโบอางูยักษ์
โบอา...งูยักษ์ (2006) ที่สยามโซน
โบอา งูยักษ์ (2549)  (Thai movie database)
จระเข้ (ภาพยนตร์)

| จระเข้ |
| --- | --- |
กำกับ: สมโพธิ แสงเดือนฉาย
เขียนบท: ชาลี เอี่ยมกระสินธุ์
อำนวยการสร้าง: สุรินทร์ แสงเดือนฉาย
นักแสดงนำ: นาท ภูวนัย มานพ อัศวเทพ แองเจลา เวลล์ เคิร์ก วอร์เรน โรเบิร์ต ชาน
ผู้จัดจำหน่าย: ไชโยภาพยนตร์
วันฉาย: 15 กุมภาพันธ์ พ.ศ. 2523 (ไทย) 18 พฤศจิกายน พ.ศ. 2524 (สหรัฐอเมริกา)
ความยาว: 132 นาที (ต้นฉบับ)  92 นาที (ฉบับฉายต่างประเทศ)
ประเทศ: ไทย
ภาษา: ไทย
ข้อมูลจาก IMDb
จระเข้ เป็นภาพยนตร์ไทยที่ออกฉายในปี พ.ศ. 2523 โดย บริษัท ไชโยภาพยนตร์ กำกับและอำนวยการสร้างโดย สมโพธิ แสงเดือนฉาย นำแสดงโดย นาท ภูวนัย, มานพ อัศวเทพ, มีน วู, เถียน หนี, แองเจลา เวลล์, เคิร์ก วอร์เรน, สมชาย สวามิภักดิ์ และโรเบิร์ต ชาน
เนื้อเรื่อง

อาคม (นาท ภูวนัย) และมีน (มีน วู) เป็นสองนายแพทย์ที่ทำงานอยู่ในโรงพยาบาลที่กรุงเทพ ทั้งคู่ไม่มีเวลาให้ครอบครัวมากนัก จนกระทั่งได้หยุดพักผ่อนและพาครอบครัวไปเที่ยวเล่นน้ำทะเลที่พัทยา แต่ปรากฏว่าลูกสาวและภรรยาของทั้งคู่เกิดจมน้ำหายไป เมื่อพบศพกลายเป็นว่าถูกทำร้ายด้วยสัตว์ร้ายขนาดใหญ่ ต่อมาเมื่อปรากฏข่าวทางหนังสือพิมพ์ จึงเชื่อว่าเป็นการกระทำของจระเข้ขนาดใหญ่ที่กลายพันธุ์เป็นจระเข้ยักษ์ ที่เป็นผลมาจากการทดลองระเบิดปรมาณูในมหาสมุทร   ทั้งคู่จึงออกตามล่าด้วยความแค้น ด้วยความช่วยเหลือจากชาวประมง (มานพ อัศวเทพ)
เบื้องหลังและความสำเร็จ

จระเข้ นับเป็นผลงานภาพยนตร์อีกเรื่องของไชโยภาพยนตร์ ที่มีเนื้อหาเกี่ยวกับสัตว์ประหลาด และใช้สเปเชียลเอฟเฟกส์รวมถึงเทกนิกในการสร้างเป็นจำนวนมาก โดยเป็นการร่วมกันสร้างของหลายชาติ และใช้นักแสดงหลากหลายเชื้อชาติ
เมื่อออกฉาย ภาพยนตร์ประสบความสำเร็จอย่างมาก จนกล่าวกันว่าสร้างความหวาดกลัวให้แก่ผู้คนถึงขนาดไม่กล้าลงไปอาบน้ำในแหล่งน้ำธรรมชาติ อย่าง แม่น้ำหรือลำคลองเลยทีเดียว
ภาพยนตร์ได้ถูกนำไปฉายยังต่างประเทศ โดย ดิก เรนดอลล์ ด้วยการติดต่อขอซื้อลิขสิทธิ์ไปในราคา 1 ล้านเหรียญสหรัฐ (ประมาณ 20 ล้านบาท) เมื่อปี พ.ศ. 2522 ประสบความสำเร็จทำรายได้อย่างมาก โดยนำฉายควบคู่กับ จอว์ส ของสตีเวน สปีลเบิร์ก แต่ว่าได้มีการตัดต่อ ทำให้มีบางส่วนแตกต่างออกไปกับต้นฉบับที่ฉายในประเทศไทย
แหล่งข้อมูลอื่น

จระเข้ ที่อินเทอร์เน็ตมูวีเดตาเบส
สุดสาคร (ภาพยนตร์)

| สุดสาคร |
| --- | --- |
กำกับ: ไกรสร บูรณ์สิงห์
นักแสดงนำ: ชาลี ไตรรัตน์ แสดงเป็น สุดสาคร สุรชัย แสงอากาศ แสดงเป็น พระอภัยมณี วรวิทย์ แก้วเพ็ชร์ แสดงเป็น ศรีสุวรรณ สุเชาว์ พงษ์วิไล แสดงเป็น พระเจ้าตา อัญญาฤทธิ์ พิทักษ์ติกุล แสดงเป็น เจ้าชายหัสไชย ภาณุเดช วัฒนสุชาติ แสดงเป็น ท้าวอุศเรน ณัฏฐธิดา ดำรงวิเศษพาณิชย์ แสดงเป็น เจ้าหญิงเสาวคนธ์ ปฏิมากรณ์ วินิชพาณิชกุล แสดงเป็น ชีเปลือย เปมนี สังข์กรณ์ แสดงเป็น นางเงือก
ผู้จัดจำหน่าย: โมโน ฟิล์ม
วันฉาย: 30 พฤศจิกายน พ.ศ. 2549
ความยาว: 115 นาที
ภาษา: ไทย
ข้อมูลจาก IMDb
ข้อมูลจากสยามโซน
สุดสาคร เป็นภาพยนตร์ไทย ออกฉายเมื่อวันที่ 30 พฤศจิกายน พ.ศ. 2549 กำกับโดย ไกรสร บูรณ์สิงห์ และ ประสบความสำเร็จ
แหล่งข้อมูลอื่น

สุดสาคร (2006) ที่สยามโซน
เกียรติยศรัก คมดาบซามูไร

| เกียรติยศรัก คมดาบซามูไร |
| --- | --- |
กำกับ: ยามะดะ โยจิ
เขียนบท: Yoji Yamada Eriko Hiramatsu Ichiro Yamamoto Shūhei Fujisawa (original story - The Blind Sword: Echo Of Vengeance)
อำนวยการสร้าง: Junichi Sakamoto Takeo Hisamatsu Hiroshi Fukazawa Ichiro Yamamoto
นักแสดงนำ: Kimura Takuya Dan Rei Sasano Takashi
กำกับภาพ: Mutsuo Naganuma
ตัดต่อ: Iwao Ishii
ดนตรีประกอบ: Isao Tomita
ผู้จัดจำหน่าย:  Shochiku   Funimation Films
วันฉาย: ค.ศ. 2006
ความยาว: 118 นาที
ประเทศ: ญี่ปุ่น
ภาษา: ญี่ปุ่น
ก่อนหน้านี้: The Hidden Blade
เกียรติยศรัก คมดาบซามูไร (ญี่ปุ่น:武士の一分) ภาพยนตร์เรื่องนี้เคยออกฉายในปี ค.ศ. 2006 กำกับภาพยนตร์โดย ยามะดะ โยจิ มีนักแสดงนำโดย Kimura Takuya Dan Rei และ Sasano Takashi กำกับภาพโดย Mutsuo Naganuma
นักแสดง

Kimura Takuya - Mimura Shinnojo
Dan Rei - Mimura Kayo
Sasano Takashi - Tokuhei
Koyabashi Nenji - Higuchi Sakunosuke
Ogata Ken - Kibe Magohachiro
Momoi Kaori - Hatano Ine
Bando Mitsugoro - Shimada Toya
ดูเพิ่ม

เว็บไซต์ทางการ
Rotten Tomatoes reviews
สยามโซน
แบล็ค ผมทอง

| แบล็ค ผมทอง |
| --- | --- |
เกิด: 17 พฤษภาคม พ.ศ. 2486 (81 ปี) เสมอ แก้วชล
อาชีพ: นักแสดง
ปีที่แสดง: พ.ศ. 2506 - ปัจจุบัน
ชมรมวิจารณ์บันเทิง: นักแสดงประกอบชายยอดเยี่ยม พ.ศ. 2542 - เรื่องตลก 69
ฐานข้อมูล
IMDb
ThaiFilmDb
แบล็ค ผมทอง หรือ เสมอ แก้วชน  เป็นนักแสดงชาวไทยที่มักได้รับบทแสดงประกอบเป็น นักเลง หรือเจ้าพ่อ เคยได้รับรางวัลชมรมวิจารณ์บันเทิง สาขานักแสดงประกอบชายยอดเยี่ยม จากเรื่อง เรื่องตลก 69
แบล็ค ผมทอง ทำธุรกิจส่วนตัว เป็นผู้ผลิตยาสระผม ครีมบำรุงผม ยาปลูกหนวดเครา น้ำมันสมุนไพร ใช้ชื่อผลิตภัณฑ์ว่า "แบล็คผมทอง"
ผลงาน

สี่ยอดกุมาร ดิน น้ำ ลม ไฟ (2536)
เรื่องตลก 69 (2542)
แม่นากพระโขนง (2543)
มนต์รักทรานซิสเตอร์ (2544)
เสือสิงห์กระทิง เล้ง (The Sexy Spy) (2547)
สายล่อฟ้า (2547)
เด็กเดน (2548)
นานาช่า (2548)
พระ/เด็ก/เสือ/ไก่/วอก (2549)
แหล่งข้อมูลอื่น

Black Phomtong ที่อินเทอร์เน็ตมูวีเดตาเบส
ประวัติจาก หนังดี.คอม
| ด ค กรางวัลชมรมวิจารณ์บันเทิง สาขานักแสดงสมทบชายยอดเยี่ยม |
| --- | --- |
2533–2540:  พงษ์พัฒน์ วชิรบรรจง (2533)  คมสัน พงษ์สุธรรม (2534)  วัชระ ปานเอี่ยม (2535)  ฉัตรชัย เปล่งพานิช (2536)  อรุณ ภาวิไล (2537)  อภิชาติ ชูสกุล (2540) 
2541–2551:  ศุภกรณ์ กิจสุวรรณ (2541)  แบล็ค ผมทอง (2542)  สมบัติ เมทะนี (2543)  โกวิท วัฒนกุล (2544)  ไพบูลย์เกียรติ เขียวแก้ว (2545)  เฉลิมพล ทิฆัมพรธีรวงศ์ (2546)  พงษ์พัฒน์ วชิรบรรจง (2547)  จรัล เพ็ชรเจริญ (2548)  เจริญพร อ่อนละม้าย (2549)  สนธยา ชิตมณี (2550)  สรพงศ์ ชาตรี (2551) 
2551–2562:  พิษณุ นิ่มสกุล (2552)  สอาด เปี่ยมพงษ์สานต์ (2553)  สมบูรณ์สุข นิยมศิริ (2554)  ปรมะ อิ่มอโนทัย (2555)  ณัฐสิทธิ์ โกฏิมนัสวนิชย์ (2556)  ก้องเกียรติ โขมศิริ (2557)  ถิร ชุติกุล (2558)  ณัฐสิทธิ์ โกฏิมนัสวนิชย์ (2559)  ธเนศ วรากุลนุเคราะห์ (2560)  อนุชิต สพันธุ์พงษ์ (2561)  ภวัต จิตต์สว่างดี (2562) 
2563–2573:  ภีมพล พาณิชย์ธำรง (2563)  ณัฏฐ์ กิจจริต (2564)
รายชื่อนายกรัฐมนตรีเนเธอร์แลนด์

บทความนี้รวบรวมรายชื่อนายกรัฐมนตรีเนเธอร์แลนด์ตั้งแต่การก่อตั้งตำแหน่งนี้ขึ้นมาภายใต้รัฐธรรมนูญปี ค.ศ. 1848
รัชสมัยสมเด็จพระเจ้าวิลเลิมที่ 2 (1840-1849)

| ภาพ | ภาพ | รายชื่อ (เกิด-เสียชีวิต) | วาระดำรงตำแหน่ง> เริ่มวาระ | วาระดำรงตำแหน่ง> สิ้นสุดวาระ | วาระดำรงตำแหน่ง> จำนวนวัน | พรรคการเมือง | การเลือกตั้ง | คณะรัฐมนตรี> ชื่อ | คณะรัฐมนตรี> พรรคร่วม |
| --- | --- | --- | --- | --- | --- | --- | --- | --- | --- |
|  |  | Gerrit Schimmelpenninck(1794–1863) | 25 มีนาคม 1848 | 17 พฤษภาคม 1848 | 53 | อิสระ (เสรีนิยม) | — | Schimmelpenninck | อนุรักษ์นิยม |
|  |  | Jacob de Kempenaer(1793–1870) | 21 พฤศจิกายน 1848 | 1 พฤศจิกายน 1849 | 345 | อิสระ (เสรีนิยม) | 1848 | De Kempenaer— Donker Curtius | เสรีนิยม |
รัชสมัยสมเด็จพระราชินีนาถยูเลียนา (1948-1980)

| ภาพ | ภาพ | รายชื่อ (เกิด-เสียชีวิต) | วาระดำรงตำแหน่ง> เริ่มวาระ | วาระดำรงตำแหน่ง> สิ้นสุดวาระ | วาระดำรงตำแหน่ง> จำนวนวัน | พรรคการเมือง | การเลือกตั้ง | คณะรัฐมนตรี> ชื่อ | คณะรัฐมนตรี> พรรคร่วม |
| --- | --- | --- | --- | --- | --- | --- | --- | --- | --- |
|  |  | วิลเลิม เดรส Willem Drees(1886–1988) | 7 สิงหาคม 1948 | 15 มีนาคม 1951 | 3789 | พรรคแรงงาน (PvdA) | 1948 |  เดรส-ฟัน สไคก์ | PvdA – KVP – CHU – VVD |
|  |  | วิลเลิม เดรส Willem Drees(1886–1988) | 15 มีนาคม 1951 | 2 กันยายน 1952 | 3789 | พรรคแรงงาน (PvdA) | — | เดรส 1 (2) | PvdA – KVP – ARP – CHU |
|  |  | วิลเลิม เดรส Willem Drees(1886–1988) | 2 กันยายน 1952 | 13 ตุลาคม 1956 | 3789 | พรรคแรงงาน (PvdA) | 1952 |  เดรส 2 (3) | PvdA – KVP – ARP – CHU |
|  |  | วิลเลิม เดรส Willem Drees(1886–1988) | 13 ตุลาคม 1956 | 22 ธันวาคม 1958 | 3789 | พรรคแรงงาน (PvdA) | 1956 |  เดรส 3 (4) | PvdA – KVP – ARP – CHU |
|  |  | หลุยส์ เบล Louis Beel(1902–1977) | 22 ธันวาคม 1958 | 19 พฤษภาคม 1959 | 148 | พรรคประชาชนคาทอลิก (KVP) | — |  เบล 2 | KVP – ARP – CHU |
|  |  | ยัน เดอ ไคว Jan de Quay(1901–1985) | 19 พฤษภาคม 1959 | 24 กรกฎาคม 1963 | 1527 | พรรคประชาชนคาทอลิก (KVP) | 1959 |  เดอ ไคว | KVP – ARP – CHU – VVD |
|  |  | ฟิกตอร์ มาไรเนิน Victor Marijnen(1917–1975) | 24 กรกฎาคม 1963 | 14 เมษายน 1965 | 630 | พรรคประชาชนคาทอลิก (KVP) | 1963 |  มาไรเนิน | KVP – ARP – CHU – VVD |
|  |  | โย กัลส์ Jo Cals(1914–1971) | 14 เมษายน 1965 | 22 พฤศจิกายน 1966 | 587 | พรรคประชาชนคาทอลิก (KVP) | — |  กัลส์ | KVP – ARP – PvdA |
|  |  | เยลเลอ ไซล์สตรา Jelle Zijlstra(1918–2001) | 22 พฤศจิกายน 1966 | 5 เมษายน 1967 | 134 | พรรคต่อต้านการปฏิวัติ (ARP) | — |  ไซล์สตรา | ARP – KVP |
|  |  | ปีต เดอ โยง Piet de Jong(1915–2016) | 5 เมษายน 1967 | 6 กรกฎาคม 1971 | 1553 | พรรคประชาชนคาทอลิก (KVP) | 1967 |  เดอ โยง | KVP – ARP – CHU – VVD |
|  |  | บาเรินด์ บีสเฮอเฟิล Barend Biesheuvel(1920–2001) | 6 กรกฎาคม 1971 | 9 สิงหาคม 1972 | 675 | พรรคต่อต้านการปฏิวัติ (ARP) | 1971 |  บีสเฮอเฟิล 1 | ARP – KVP – CHU – VVD – DS70 |
|  |  | บาเรินด์ บีสเฮอเฟิล Barend Biesheuvel(1920–2001) | 9 สิงหาคม 1972 | 11 พฤษภาคม 1973 | 675 | พรรคต่อต้านการปฏิวัติ (ARP) | — | บีสเฮอเฟิล 2 | ARP – KVP – CHU – VVD |
|  |  | โยป เดน เอาล์ Joop den Uyl(1919–1987) | 11 พฤษภาคม 1973 | 19 ธันวาคม 1977 | 1683 | พรรคแรงงาน (PvdA) | 1972 |  เดน เอาล์ | PvdA – KVP – ARP – D66 – PPR |
|  |  | ดรีส ฟัน อัคต์ Dries van Agt(1931—) | 19 ธันวาคม 1977 | 11 กันยายน 1981 | 1362 | พรรคประชาชนคาทอลิก (KVP) จนถึงปี 1980; พรรคเรียกร้องประชาธิปไตยคริสเตียน (CDA) | 1977 |  ฟัน อัคต์ 1 | CDA – VVD |
รัชสมัยสมเด็จพระราชินีนาถเบียทริกซ์ (1980–2013)

| ภาพ | ภาพ | รายชื่อ (เกิด-เสียชีวิต) | วาระดำรงตำแหน่ง> เริ่มวาระ | วาระดำรงตำแหน่ง> สิ้นสุดวาระ | วาระดำรงตำแหน่ง> จำนวนวัน | พรรคการเมือง | การเลือกตั้ง | คณะรัฐมนตรี> ชื่อ | คณะรัฐมนตรี> พรรคร่วม |
| --- | --- | --- | --- | --- | --- | --- | --- | --- | --- |
|  |  | ดรีส ฟัน อัคต์ Dries van Agt (1931—2024) | 11 กันยายน 1981 | 29 พฤษภาคม1982 | 419 | พรรคประชาชนคาทอลิก (KVP) จนถึงปี 1980; พรรคเรียกร้องประชาธิปไตยคริสเตียน (CDA) | 1981 |  ฟัน อัคต์ 2 | CDA – PvdA – D66 |
|  |  | ดรีส ฟัน อัคต์ Dries van Agt (1931—2024) | 29 พฤษภาคม 1982 | 4 พฤศจิกายน 1982 | 419 | พรรคประชาชนคาทอลิก (KVP) จนถึงปี 1980; พรรคเรียกร้องประชาธิปไตยคริสเตียน (CDA) | — |  ฟัน อัคต์ 3 | CDA – D66 |
|  |  | รืด ลึบเบิร์ส Ruud Lubbers (1939—2018) | 4 พฤศจิกายน 1982 | 14 กรกฎาคม 1986 | 4309 | พรรคเรียกร้องประชาธิปไตยคริสเตียน (CDA) | 1982 |  ลึบเบิร์ส 1 |  CDA – VVD |
|  |  | รืด ลึบเบิร์ส Ruud Lubbers (1939—2018) | 14 กรกฎาคม 1986 | 7 พฤศจิกายน 1989 | 4309 | พรรคเรียกร้องประชาธิปไตยคริสเตียน (CDA) | 1986 |  ลึบเบิร์ส 2 |  CDA – VVD |
|  |  | รืด ลึบเบิร์ส Ruud Lubbers (1939—2018) | 7 พฤศจิกายน 1989 | 22 สิงหาคม 1994 | 4309 | พรรคเรียกร้องประชาธิปไตยคริสเตียน (CDA) | 1989 |  ลึบเบิร์ส 3 |  CDA – PvdA |
|  |  | วิม โกก Wim Kok (1938—2018) | 22 สิงหาคม 1994 | 3 สิงหาคม 1998 | 2891 | พรรคแรงงาน (PvdA) | 1994 |  โกก 1 |  PvdA – VVD – D66 |
|  |  | วิม โกก Wim Kok (1938—2018) | 3 สิงหาคม 1998 | 22 กรกฎาคม 2002 | 2891 | พรรคแรงงาน (PvdA) | 1998 |  โกก 2 |  PvdA – VVD – D66 |
|  |  | ยัน เปเตอร์ บัลเกอเนนเดอ Jan Peter Balkenende (1956—) | 22 กรกฎาคม 2002 | 27 พฤษภาคม 2003 | 3006 | พรรคเรียกร้องประชาธิปไตยคริสเตียน (CDA) | 2002 |  บัลเกอเนนเดอ 1 |  CDA – LPF – VVD |
|  |  | ยัน เปเตอร์ บัลเกอเนนเดอ Jan Peter Balkenende (1956—) | 27 พฤษภาคม 2003 | 7 กรกฎาคม 2006 | 3006 | พรรคเรียกร้องประชาธิปไตยคริสเตียน (CDA) | 2003 |  บัลเกอเนนเดอ 2 |  CDA – VVD – D66 |
|  |  | ยัน เปเตอร์ บัลเกอเนนเดอ Jan Peter Balkenende (1956—) | 7 กรกฎาคม 2006 | 22 กุมภาพันธ์ 2007 | 3006 | พรรคเรียกร้องประชาธิปไตยคริสเตียน (CDA) | — |  บัลเกอเนนเดอ 3 |  CDA – VVD |
|  |  | ยัน เปเตอร์ บัลเกอเนนเดอ Jan Peter Balkenende (1956—) | 22 กุมภาพันธ์ 2007 | 14 ตุลาคม 2010 | 3006 | พรรคเรียกร้องประชาธิปไตยคริสเตียน (CDA) | 2006 |  บัลเกอเนนเดอ 4 |  CDA – PvdA – CU |
|  |  | มาร์ก รึตเตอ Mark Rutte (1967—) | 14 ตุลาคม 2010 | 5 พฤศจิกายน 2012 | 753 | พรรคประชาชนเพื่อเสรีภาพและประชาธิปไตย (VVD) | 2010 |  รึตเตอ 1 |  VVD – CDA |